Diari Oficial de la Generalitat Valenciana


Sumari del DOGV 5486, del 10-04-2007 (2007/4362)

ORDE de 27 de març de 2007, de la Conselleria d'Agricultura, Pesca i Alimentació, per la qual es convoca concurs per a la formació d'una borsa de reserva per a les beques de l'àrea d'estudis i estadístiques agràries.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4362


Data del document
:   27-03-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ciència econòmica
    * agronomia
    * ajuda pública
    * enginyer
    * estadística
    * suport econòmic
    * assignació per estudis

Per mitjà de l'Orde de 9 de novembre de 2006, de la Conselleria d'Agricultura, Pesca i Alimentació, es van convocar deu beques per a postgraduats per a la realització de pràctiques (DOGV núm. 5390, de 17 de novembre de 2006). En l'àrea d'estudis i estadístiques agràries es van convocar huit beques, destinades a enginyers agrònoms, llicenciats en ciències econòmiques i llicenciats en ciències i tècniques estadístiques.
En la resolució del conseller de concessió de les beques, amb data 29 de desembre de 2006, publicada en el DOGV núm. 5427, de 12 de gener de 2007, es concedien les huit beques de l'àrea d'estudis i estadístiques agràries, i es constituïa la borsa de reserva per titulacions. Després de renúncies successives tant del gaudi com de l'acceptació de la beca, s'està esgotant la borsa de reserva de l'àrea d'estudis i estadístiques agràries, i per això cal ampliar-la en previsió de les possibles renúncies dels beneficiaris de les beques.
Per això, fent ús de les facultats que em conferix l'article 28 de la Llei de la Generalitat Valenciana 5/1983, de 30 de desembre, del Consell, modificada per la Llei 12/2007, de 20 de març.
ORDENE
Primer
Es convoca concurs públic per a la creació de nova borsa de reserva per a les beques de l'àrea d'estudis i estadístiques agràries destinat a enginyers agrònoms, llicenciats en ciències econòmiques i llicenciats en ciències i tècniques estadístiques, beques que van ser convocades per mtijà de l'Orde de 9 de novembre de 2006, de la Conselleria d'Agricultura, Pesca i Alimentació.
Les bases per a la participació en este concurs, així com per a la seua resolució, seran les que s'establixen en l'Orde de 9 de novembre de 2006, llevat de les disposicions d'esta orde.
Segon
El termini de presentació de les sol·licituds serà de 25 dies hàbils comptadors des de l'endemà de la publicació d'esta orde en el Diari Oficial de la Comunitat Valenciana.
Tercer
Es modifica l'apartat segon de la base sèptima de l'annex de l'Orde de 9 de novembre de 2006, que regula el procés de selecció, i s'abaixa de 5 a 4 punts la fase de baremació de currículums.
Quart
S'autoritza el subsecretari perquè, en l'àmbit de les seues competències, prenga les mesures necessàries per al desplegament i l'aplicació d'esta orde.
Quint
Contra este acte, que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que s'establix en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
València, 27 de març de 2007
El conseller d'Agricultura, Pesca i Alimentació
JUAN G. COTINO FERRER